ค่ำนี้คุณเพื่อนอยากส้มตำ หมูเฮาเลยพากันลงมากินส้มตำข้างๆออฟฟิศ 
"ร้านป้าลี" มีพิกัดอยู่หน้า CP Fresh Mart (เลี้ยวขวาออกจากสีลมคอมเพล็กซ์ เดินมาหน่อยเดียว) หาไม่อยาก อยู่บนทางเท้าเลยค่ะ 

ป้าขายอะไรบ้าง?
ก็อาหารแซ่บอีหลีอีสานเหมือนร้านส้มตำอื่นๆ
วันนี้หมู่เฮาสั่ง; 
- ส้มตำไทย : รสชาติจัดพอสมควร สั่งจานนึงเผ็ดมาก (คนสั่งปาดเหงื่อที่หยดเป็นน้ำตกแทบไม่ทัน) อีกจานเผ็ดธรรมดา (ขนาดธรรมดาก็ปาดเหงื่อได้พอสวยๆเหมือนกัน) 

- ลาบหมู (แอบไม่ใส่ผักเพราะขี้เกียจเขี่ยทิ้ง แหะๆ) 
ป้าใช้คอหมูหั่นเป็นชิ้นเล็กๆ แทนหมูสับ ก็อร่อยไปอีกแบบ กลิ่นข้าวคั่วจางๆ ถ้าหอมกว่านี้อีกหน่อยก็น่าจะอร่อยกว่านี้ จานนี้ก็รสชาติเผ็ดพอประมาณเช่นกัน

- คอหมูย่าง : สั่งหมูไม่มัน ก็ได้แบบไม่มันมาจริงๆ น้ำจิ้มแจ่วป้า เผ็ดตามสไตล์เช่นเคย และเค็มไปหน่อย จิ้มน้อยๆ แล้วกินกับข้าวเหนียวก็พอดีกัน

- ซุปหน่อไม้ : จานนี้ไม่ถนัดเลยขอผ่านการรีวิวดีกว่า แต่เพื่อนบอกว่าใช้ได้เลยค่ะ ใครที่ชอบกินซุปหน่อไม๊ ป้าจัดให้ปริมาณเยอะพอสมควรเลยทีเดียว

มื้อนี้สั่งไป 5  จาน รวมข้าวเหนียวและขนมจีน
สนนราคาอยู่ที่ 235 บาทเท่านั้น
ป้าลีใจดี ยังลดให้พอน่ารักอีกต่างหาก
เลยขอถ่ายรูปป้าซะหน่อย
ป้าบอกว่า เคยมีรายการช่องที่เป็นรูปนก..(คาดว่าเป็น TPBS) มาถ่ายไปด้วยนะ ^^ 

นอกจากอาหารที่สั่งกันวันนี้ ป้ายังมีอย่างอื่นขายด้วย เช่น
ไก่ย่าง (เนื้ออก เนื้อปีก ดูแล้วแอบแห้งๆไปนิดนึง แต่ไม้ใหญ่ดีเหมือนกัน)
น้ำตก แกงเห็ด ซุปขาไก่ ฯลฯ 

ราคาอาหารต่อจานตกประมาณ 40-50บาท 
ใครแวะเวียนมาแถวนี้ตอน 20:30 เป็นต้นไป มาลองฝีมือป้าได้นะค๊า :) 
